72 



som 5te Binds anden Afdeling en Commentar til Hebræerbrevet, 

 forfattet af Ebrard, Konigsberg 1850. Den sidstnævnte Theolog 

 gjør sig megen Umage for at svække de Grunde , som man i 

 nyere Tid har fremført mod Hebræerbrevets Affattelse ved Pau- 

 lus, men føler sig dog tilsidst alene af sproglige Grunde bevæ- 

 get til at antage, at Apostlen ikke selv har skrevet det, men i 

 Aaret 62 har betjent sig af en Hjælper, nemlig Lucas. Det 

 egentlige Brev skal ende 13, 21, medens V. 22-25 skulle være 

 tilsatte i Lucas's eget Navn. Imidlertid indsees det dog ikke, 

 hvorfor den Omstændighed, at det V. 19 hedder: »Jeg beder 

 om Eders Forbønner — — paa det at jeg desto snarere kan 

 gives Eder igjen« , og derimod V. 23: »Vider, at Broderen 

 Timotheus er given løs, med hvem jeg vil see Eder, dersom 

 han kommer snart » — nødvendigen skulde forudsætte to for- 

 skjellige Personer, da den samme Forfatter ved Tanken om alle 

 de Forhindringer, der kunde komme i Veien for hans tilsigtede 

 Reise, jo gjerne kunde udbede sig Læsernes Forbøn og dog 

 derefter ligefrem udtrykke sit Haab og Ønske om snart at see 

 dem , ledsaget af Timotheus. Ogsaa Guericke har troet i 

 Ebrards Hypothese at finde en passende Udvei til at forklare 

 sig paa den ene Side det Afvigende mellem Hebræerbrevet og 

 de utvivlsomt paulinske Breve og dog paa den anden Side den 

 vidtudbredte Antagelse af Hebræerbrevet som paulinsk. »Sand- 

 synligviis« — siger Guericke (Gesammtgesch. S. 419) — »er 

 Hebræerbrevet skrevet under Apostlen Paulus's Øine, maaskee 

 ogsaa af Paulus selv forsynet med en Epilog«. Denne sidste 

 Yttring fører imidlertid til Antagelsen af, at netop 13, 23-25 — 

 som Ebrard vil henføre til Lucas — skulde være skreven af 

 Paulus selv — saaledes som ogsaa TMersch (die Kirche der 

 ap. Zeit. S. 199) antager, medens denne Theolog lader Hebræer- 

 brevet iøvrigt være optegnet af Barnabas , hvem Paulus ikkun 

 skal have opgivet Hovedtankerne til videre Udførelse. — Men 

 det bliver da en Confusion, naar Guericke S. 421 gjør opmærk- 

 som paa, at Paulus V. 23 neppe vilde have betegnet Timotheus 



